Inggit Garnasih

**Inggit Garnasih** ()adolah bini kaduo Soekarno, presiden partamo Republik Indonesia. Inyo babini pado 24 Maret 1923 di rumah urang tuo Inggit di Jalan Javaveem, Bandung. Panikahan nyo dikukuahan jo Soerat Katerangan Kawin No. 1138 ditanggal 24 Maret 1923, baterai 15 sen, dan bahaso sunda. Inggit jo Soekarno bakacaro di Pegangsaan Timur 56 nan disaksi dek Hatta, Ki Hajar Dewantoro, dan K.H. Mas Mansur. Sekalipun bacarai tahun 1942 dan Inggit tatap manyimpan parasaan ka Soekarno, tamasuak melayat katiko Soekarno mati. Carito cinta Inggit-Soekarno diadaannyo manjadi sabuah roman nan disusun Ramadhan KH nan dicetak baliak babarapo kali sampai kini. Inggit meningga di Bandung pado tanggal 13 April 1984. duo bulan sabalunnyo inyo mati, Fatmawati mangunjuangi inyo atas bantuan Ali Sadikin.

## Arati namo
Inyo talahir jo namo *Garnasih* se. Garnasih marupokan singkatan dari kesatuan kato Hegar Asih, di mano Hegar berarti segar manghidupkan dan Asih berarti kasih sayang. Kato Inggit nan katiko ikuik di sabalah namonyo barasa dari jumlah pitih sa ringgit. Dicaritokan kalau Garnasih ketek jadi sosok yang dikasiahi kawan-kawannyo. Sarupo jo itu juo katiko inyo manjadi ciek padusi, inyo adalah padusi paliang rancak di antaro kawan-kawannyo. Di antaro urang tu baedar kato-kato, " Mandapatakan senyum dari Garnasih bantuak mandapekan pitih sa ringgit". Banyak mudo nan jatuah hati ka inyo. Raso kasih ko diagiah dalam bantuak pitih yang rata-rata jumlahnyo seringgit. Itu awal mudo sebutan Inggit nan katiko jadi namonyo kawan.

## Maso ketek
Inggit Garnasih lahir di Desa Kamasan, Kecamatan Banjaran, Kabupaten Bandung, Keresidenan Priangan pado 17 Februari 1888, sabagai putri bungsu dari pasangan Ardjipan dan Amsi (1935). dek karano Pas masih mudo, Inggit adolah kembang desa di kampuangnyo. Banyak laki nan ba usaho manakek untuak hanyo bisa mancari-cari parhatiannyo. Inyo pernah dipasuntiang dek Nata Atmaja, surang patih di Kantor Residen Priangan. Namun, pernikahan ko indak bertahan lamo dan abih jo perceraian. Kamudian, inyo babini baliak jo Haji Sanusi, surang pangusaha nan aktif juo di Sarekat Islam. Pernikahan nyo baik-baik se walaupun indak bisa juo dikecekan bahagia karano inyo acok ditinggaan lakinyo nan talampau busy. Sampai tibolah Sukarno. Pas itu, Sukarno alah punyo istri banamo Siti Oetari ( karano dinikahan dek Ayah Oetari, HOS Cokroaminoto). Namun, rasocinyo kasih ka Oetari labiah condong mode kasih ka dunsanak. Sukarno pun akhirnyo macaraikan Oetari, baitu pulo jo Inggit nan sacaro resmi tapisah jo Sanusi. Kaduo-duonyo tu lalu manikah di rumah urang tuo Inggit di Jalan Javaveem, Bandung.

## Katurunan
Inggit Garnasih jo Soekarno mengadopsi 2 urang anak, antaro lain:

* Ratna Djuami (4 Mei 1923 – 23 Juni 2013), anak dari Sumarta dan Muntarsih, kakak Inggit. Diadopsi pado bulan Juni 1923. Inyo babini jo Asmara Hadi (8 September 1914 - 3 September 1976), anggota MRPS sampai tahun 1966. Inyo punyo 7 urang anak.
* Kartika Uteh (l. 28 Februari 1928),anak dari Atmo Sudirdjo, surang juru ukur. Diadopsi pado tahun 1934. Inyo babini jo M. Uteh Riza Yahya, mantan Humas PSSI. Inyo punyo 6 urang anak.

## Pandangan masyarakaik

Inggit Garnasih marupokan sosok pahlawan nan sabujurnyo punyo jasa nan sangaik gadang untuak kamardekaan Indonesia, Inggit Garnasih lah nan taruih setia maampia Soekarno di maso-maso sariknyo, akan tapi namonyo indak pernah diokan dalam buku palajaran. Inggit Garnasih adolah ibu kos Bung Karno salamo masih sakolah. Untuak pambaco nan alun kenal sosok Inggit Garnasih, inyo adalah bini kaduo Soekarno nan mambayiaan perjuangan Soekarno mulai dari biaya kuliahnyo hinggo aktivitas politiknyo. Bahkan katiko Bung Karno dipenjara dek aktivitas politik malawan Balando, Beliaulah nan mambaok makanan jo buku sabagai panghibur Bung Karno. Salawas ko namo Inggit Garnasih masih asiang di talingon masyarakat Indonesia bahkan nan labiah manprihatinkan namonyo masih asiang di tanah kalahirannyo yaitu Kamasan.

Bahkan satu-satunya parmohannya ka negara, tampek untuak mangubuakan badannyo, tapi itu pun indak ditarimo. Singuik-singuik paramohannyo tapi indak ditarimo juo sabana manyasa. Tapi deritanya indak sampai di situ. Masih ado yang labiah maulah mambuek. Yaiknyo walaupun jasonyo gadang, sampai kini, 39 tahun sasudah inyo mati, inyo indak juo diagiah gelar pahlawan nasional padahal alah baulang-ulang diusulukan.

## Dalam budaya populer

* Dalam film *[[Soekarno (film)|Soekarno]]* (2013), Inggit Garnasih diperankan oleh Maudy Koesnaedi.

## Rujuakan

### Rujukan

* Nuryati, Reni dkk. 2007. *Istri-Istri Sukarno*. Ombak: Yogyakarta.